Arne Bang-Hansen

**Arne Bang-Hansen**  (1911–1990) var en norsk skuespiller som var ansatt en årrekke ved Nationaltheatret.

## Skuespilleren
Arne Bang-Hansen hadde i alt 155 roller på Nationaltheatret, der han var ansatt fra 1932 til 1982. Han er likevel for mange mer kjent for å ha gitt stemme til Politimester Bastian i lydbokversjonen av Thorbjørn Egners *[[Folk og røvere i Kardemomme by]]*. Mange kjenner ham også fra rollen som Professor Slatters i TV-serien *[[Brødrene Dal og spektralsteinene]]*.

På Nationalteatret gjorde Bang-Hansen seg allerede som elev bemerket i Strindbergs *Til Damaskus*. Han var ved siden av Nationalteateret i perioder ansatt ved scener som Den Nationale Scene (1934–38), Carl Johan Teatret (1941–45), Centraltheatret (1945–48) og Trøndelag Teater (1948–49). Han ble etter det igjen ansatt ved Nationalteatret i 1948 og frem til sin død. Hans humørfylte komediekunst kom til sin rette i Holberg-komedier som *Henrik og Pernille* og som Styver i Ibsens *Kjærlighetens komedie*. Han viste seg som en skarpsindig menneskekjenner i rollen som Gibbs i T.S. Eliots *[[Cocktailselskapet|Cocktail party]]*, Leonid i Tsjekhovs *Kirsebærhaven* og Kroll i Ibsens *[[Rosmersholm]]*. Man må også nevne hans rolle som den forelesende apen i Kafka-monologen *Beretning for et akademi*. I sin avskjedsrolle spilte han portneren i Macbeth av William Shakespeare.

Arne Bang-Hansen har også medvirket i flere filmer, blant dem hovedrollen i *[[Hu Dagmar]]* (1939) og *[[Alle tiders kupp]]* (1964). Hadde biroller i filmer som blant annet *[[Kasserer Jensen]]* (1954), *[[Støv på hjernen]]* (1959) og *[[Sønner av Norge (film)|Sønner av Norge]]* (1961). På TV huskes han for rollen som professor Slatters i TV-serien *[[Brødrene Dal og spektralsteinene]]* i 1982, og som brudgommens far i episoden *[[Hjem, kjære hjem]]* fra 1981 av den norske komiserien *[[Fleksnes fataliteter]]*.

Arne Bang-Hansen ble tildelt St. Olavs Orden for sin innsats som skuespiller.

## Personlige forhold
Arne Bang-Hansen var åpent homofil og beskrev sitt liv gjennom selvbiografien *Fra mitt skjeve hjørne* i 1985.

## Filmografi
* 1985 – *[[Smugglarkungen]]* – Slemdal
* 1982 – *[[Leve sitt liv]]* – Hilmar
* 1979 – *[[Lucie (film)|Lucie]]* – Pastor Brandt
* 1978 – *[[Høstsonaten]]* – Onkel Otto
* 1975 – *[[Skraphandlerne]]* – Onkel Arne
* 1970 – *[[Skal vi leke gjemsel?]]* – stasjonsmesteren
* 1970 – *[[Pappa - spøkelsesmannen er her igjen!]]*
* 1969 – *[[An-Magritt (film)|An-Magritt]]* – Filip Degn
* 1969 – *[[Himmel og helvete]]* – overlege Tosdahl
* 1964 – *[[Alle tiders kupp]]* – Teodor Halvorsen, forfatter
* 1962 – *[[Sønner av Norge kjøper bil]]* – Baltzersen, ligningssekretær
* 1961 – *[[Sønner av Norge (film)|Sønner av Norge]]* – Ligningssekretær Baltzersen
* 1960 – *[[Millionær for en aften]]* – Phønixteatrest økonomisjef
* 1959 – *[[Støv på hjernen]]* 
* 1955 – *[[Den standhaftige tinnsoldat (film)|Den standhaftige tinnsoldat]]* (Forteller)
* 1954 – *[[Kasserer Jensen]]* – Fergemannen
* 1953 – *[[Brudebuketten]]* – Stockholmsfarer
* 1953 – *[[Skøytekongen]]*  
* 1939 – *[[Hu Dagmar]]* – Sjur
* 1934 – *[[Sangen om Rondane]]* – Gretas bror Arne

Jul på Akershus Slott (1987)

## TV-opptredener
* 1982: *[[Brødrene Dal og spektralsteinene]]* - Professor Slatters
* 1981: *[[Fleksnes]] [[Hjem, kjære hjem (Fleksnes-episode)|Hjem, kjære hjem]]* – Brudgommens far
* 1980: *[[Herfra til Haglemoen]]* - Oberst Flammerød
* 1979: *[[Ridder Runde og hans kamp mot drager og baroner]]*  – Ridder Enebær, Skippo og Skjære
* 1978: *[[Twigs]]* (mini-serie) (Fjernsynsteatret)
* 1973:  *[[Benoni og Rosa]]* (Fjernsynsteateret)

## Referanser


## Eksterne lenker
* 
* 
* Bilde av Arne Bang-Hansen ca. 1935, Oslo Museum